Viborger Samler, 1848-11-07
Odense, den 4de November. Natten imellem Onsdag og Torsdag afbrændte en Deel af Bager Frederik sens Gaard i Assens. At Jlden, der allerede havde angrebet en Nabobygning, ikke udbredte sig videre, skyldes tildeels de tililende Søfolks og Soldaters kraftige Hjelp, (Hemp. Av.)Man har fornylig i Bladene seet dolere over Aarhusianernes inhumane Forekommenhed imod saavel de til Aarhuus ankomne som gjennempasserede Militaire. Hr. Kjøbmand H. C. Liisberg dersteds oplyser nu saaledes i "Ah. Av. at det forholder sig ganske rigtigt, at Commandeuren for den tappre 11te Bataillon var anviist Qvarteer hos Hr. Justitsraad, Amtsforvalter Bjerg, og at denne, Eier af en stor Beboelsesleilighed, med sin sædvanlige Humanitet, nægtede at modtage sin hæderlige Jndqvartering. – Hr. Liisberg fortæller tillige, at Aarhuus Byes høieste Embedsmand, Hr. Kammerherre, Stiftamtmand Graa endnu for faa Dage siden ikke havde betalt sine personelle Skatter, hverken for 1847 eller 1848, og heller ikke fundet sig foranlediget til at approbere Udpantningslisten for sit eget Vedkommende. Thisted, den 4de Novbr. Jgaar ankom 5te Reserve Bataillon under Major v. Suckows Commando til Thisted, hvor den opmarscherede paa Torvet, som i denne Anledning var smukt decoreret med flere Dannebrogsflag. Amtmanden udbragte her, efterat have ønsket vore brave Fædrelandsforsvarere velkommen, et Leve for Hs. Maist. Kongen, Bataillonscommandeuren dernæst et Hurra for Byens Jndvaanere, hvorpaa atter Amtmanden i Forening med de Tilstedeværende udbragte et Leve for Bataillonen. Efterat Compagnierne vare opmarscherede ved dHrr. Compagnicommandeurers Qvarterer, lod Bataillonscommandeuren oplæse følgende Proclamation: Soldater af 1ste Brigade, Feldttoget, i hvilket vi nu have deeltaget med hinanden, er tilende. En Vaabenstilstand har foreløbigt afbrudt Fjendtlighederne, og idet Armeecorpset opløses, Afdelingerne begive sig til deres Udskrivningsdistricter, er det en uvilkaarlig Trang for mig at udtale min Paaskjønnelse af Eders Færd og Jdrætter, at bevidne Eder min hjerteligste Tak forinden vi skilles. Soldater! Det er med Tilfredshed, vi kunne skue tilbage paa vore udførte Gierninger! J, der have kæmpet med mig ved Bau, ved Slesvig og i Sundevid, føle J ikke Eders Hjerte slaae stærkere ved Erindringen om hine Kampe, Føle J ikke Eders Blod rulle raskere ved Tanken om hine Dage, da J ved Bau bragte Oprørernes Skarer til at vige, da J ved Slesvig med modig og kraftig Bestemthed stormede det gamle Dannevirke, bragte den overlegne Fjende i Forvirring og ved Eders mandige Holdning aftvang ham Beundringen for Eders Færd, bragte ham til at benævne Eder: "De tappre danske Batailloner." Og svulmer ei Eders Bryst, naar J gienkalde Eder hine glimrende Dage, den 28de Mai og den 5te Juni, – de ville med uudslettelige Træk staae indprægede i vor Erindring. Soldater, jeg føler mig stolt af at have commanderet Eder, Modtager min Tak for Eders daadrige Virksomhed. - Men ogsaa Eder, der ei have deeltaget i hine Dages Bedrifter, ogsaa Eder aflægger jeg min Taksigelse for den svundne Tid. Overalt, hvor jeg har brugt Eder, have Orden og Disciplin hersket i Eders Rækker. J have taalt Strabadser og Møisommelighed med den Ufortrødenhed og Udholdenhed, der er den brave Soldats Særkjende; J have stedse med Jver og Agtpaagivenhed varetaget Eders Pligter og jeg bevidner Eder derfor min Tak og Paaskjønnelse. Brigadeqvarteer Petersholm, den 27de October 1848. Bülow, Generalmajor.